আদামাওয়া-উবাঙ্গি ভাষাসমূহ
আদামাওয়া-উবাঙ্গি ভাষাসমূহ (ইংরেজি: Adamawa-Ubangi languages) মধ্য আফ্রিকার উত্তরাংশে, পূর্ব নাইজেরিয়া থেকে দক্ষিণ-পশ্চিম সুদান পর্যন্ত প্রচলিত প্রায় ১২০টি ভাষার একটি দল, ১২ মিলিয়ন লোক এ ভাষাগুলোতে কথা বলে। এগুলি নাইজার-কঙ্গো ভাষাপরিবারের অন্তর্গত। এগুলি অতীতে আদামাওয়া-পূর্বী ভাষা নামে পরিচিত ছিল। উবাঙ্গি উপদলের প্রধান ভাষাগুলি হল বান্দা ভাষা, গবায়া ভাষা, এঙবাকা ভাষা এবং জান্দে ভাষা। অঞ্চলটিতে অনেকগুলি পিজিন ভাষা প্রচলিত, যাদের মধ্যে উবাঙ্গি-ভিত্তিক সাঙ্গো ভাষা উল্লেখযোগ্য। সাঙ্গো ভাষা মধ্য আফ্রিকার আন্তঃদেশীয় বাণিজ্যে ব্যবহৃত গুরুত্বপূর্ণ একটি ভাষা।